open-index/open-wikipedia-markdown huggingface dataset:
שלושה דורות (סרט)

**שלושה דורות** (באנגלית: ****) הוא סרט דרמה אמריקאי משנת 2015, בבימויה של גבי דלאל, שנכתב על ידי ניקול בקווית' ודלאל. בסרט מככבים אל פנינג בתפקיד ריי - נער טרנסג'נדר (ftm) צעיר המגלה את זהותו המגדרית כגבר ורוצה לעבור תהליך להתאמה מגדרית, נעמי ווטס בתפקיד אימו מגי, סוזן סרנדון בתפקיד סבתו הלסבית דולי, טייט דונובן בתפקיד אביו קרייב וסם טראמל. הסרט הוקרן לראשונה בפסטיבל הסרטים הבינלאומי בטורונטו בשנת 2015, תחת השם "". הסרט עלה לאקרנים ב-5 במאי 2017 בהפצת The Weinstein Company.

## תקציר העלילה

## שחקנים ודמויות

## הפקה
ניקול בקווית' וגבי דלאל החלו לעבוד על התסריט בסתיו 2012. באביב 2013 בקווית' סיימה לכתוב את הטיוטה הראשונה. ב-30 באוקטובר 2014, פורסם כי אל פנינג, נעמי ווטס וסוזן סרנדון לוהקו לסרט. ב-18 בנובמבר 2014 טייט דונובן הצטרף אף הוא לצוות השחקנים. ב-25 בנובמבר 2014 סם טראמל הצטרף. הצילומים נערכו בניו יורק ובמחוז וסטצ'סטר שבמדינת ניו יורק, במהלך 25 ימים בנובמבר ודצמבר 2014. באוגוסט 2015, פורסם כי מייקל ברוק יהיה המלחין של הסרט.

בחודש אפריל 2016 פרסמה דלאל תמונות באינסטגרם וכתבה כי בכוונתה לערוך מחדש את הסרט. כתוצאה מכך, הלחן של ברוק הוחלף בזה של דילן ת'ורדסון.

## הפצה
ב-15 במאי 2015 נרכשו זכויות ההפצה של הסרט - שמו בשלב זה היה "שלושה דורות" (" Three Generations") - על ידי The Weinstein Company, בעסקה של 6 מיליון דולר. ביוני 2015 פורסם כי הסרט צפוי לעלות לאקרנים ב-18 בספטמבר 2015, בשם "About Ray". הסרט הוקרן לראשונה בפסטיבל הסרטים הבינלאומי של טורונטו ב-12 בספטמבר 2015, שם זכה לביקורות פושרות. כתוצאה מכך, נדחתה עלייתו המתוכננת לאקרנים. בחודש מרץ 2017 פורסם כי הסרט צפוי לצאת ב-5 במאי 2017, תחת השם "3 דורות" ("").

## ביקורות
באתר האינטרנט Rotten Tomatoes, הסרט קיבל דירוג של 30% על בסיס 38 ביקורות, עם דירוג ממוצע של 5.2 מתוך 10. על פי רוב הדעות, נכתב כי הסרט "מחמיץ בסיס ראוי לסיפור המתמקד בציוני דרך דרמטיים על חשבון פיתוח אמיתי של הדמויות. על פי Metacritic, לסרט ציון 47 מתוך 100, המבוסס על 21 מבקרים.

## מחלוקת
הסרט היה שנוי במחלוקת בשל הליהוק של אל פנינג, שחקנית סיסג'נדרית, לתפקיד גבר טרנסג'נדר. בראיון משנת 2015 עבור Refinery29, אמרה במאית הסרט גבי דלאל כי ריי היא דמות שעדיין לא עברה תהליך של שינוי מאישה לגבר, ואמרה: "התפקיד הוא של בחורה שמעמידה פנים שהיא בחור". דבריה של דלאל הובילו לביקורת מצד קהילת הטרנס שהאשימה אותה בטרנספוביה. ב-2017, דלאל הכחישה טענה מוטעית וציינה כי ההערה "לא הובנה", ואמרה: "כאשר עשיתי את הראיון הזה, זה היה בגלל שדיברתי על אל פנינג כשחקנית, ואני כל הזמן התייחסתי אליה כמו שהיא".

## קישורים חיצוניים

## הערות שוליים

קטגוריה:טרנסג'נדר בקולנוע
קטגוריה:סרטי 2015
קטגוריה:סרטי דרמה אמריקאיים
קטגוריה:סרטי התבגרות
קטגוריה:סרטי להט"ב אמריקאיים
קטגוריה:סרטי לסביות
קטגוריה:סרטים אמריקאיים
קטגוריה:סרטים באנגלית
קטגוריה:סרטי להט"ב משנות ה-2010
סבינה כריסטיאנסן

**סבינה כריסטיאנסן** (בגרמנית: **Sabine Christiansen**; נולדה ב-20 בספטמבר 1957) היא עיתונאית ומגישת טלוויזיה גרמנייה.

## ביוגרפיה
כריסטיאנסן נולדה בעיירה פְּרֵץ  במדינת שלזוויג-הולשטיין שבגרמניה, לאחר סיום לימודיה בתיכון היא עבדה מ-1976 ועד 1982 כדיילת אוויר בלופטהנזה, לאחר מכן החלה לעסוק בעיתונות ברשת הטלוויזיה הציבורית "Norddeutscher Rundfunk" שמרכזה בהמבורג עד 1985.

מ-1987 ועד 2004 היא הגישה את מהדורת החדשות המרכזית של ARD ברוטציה על מגישים נוספים.

מ-1998 ועד 2007 הנחתה את תוכנית האירוח הנקראת על שמה בערוץ "Das Erste". במסגרת התוכנית היא אירחה ידוענים רבים מגרמניה ופוליטיקאים מובילים. בין היתר היא ראיינה את ג'יימס בייקר, טוני בלייר ואת הילרי וביל קלינטון.

ב-2006 היא נסעה לראיין את ג'ורג' ווקר בוש בבית הלבן, וזה היה הריאיון הארוך ביותר שהעניק הנשיא במהלך לכהונתו לערוץ טלוויזיה זר שאינו אמריקאי. 

ב-2002 וב-2005 היא הגישה את העימות הטלוויזיוני לקראת הבחירות הכלליות לקנצלר גרמניה. העימות היה בין גרהרד שרדר לבין אדמונד סטוייבר ואנגלה מרקל.

מ-2006 ועד 2008 הגישה את התוכנית "תפילה גלובלית עם סבינה כריסטיאנסן", שעלתה בערוץ CNBC, והאורח הראשון בתוכנית היה דונלד רמספלד.

ב-1997 היא מונתה לשגרירת רצון טוב עבור ארגון קרן החירום הבינלאומית של האומות המאוחדות לילדים. 

היא זכתה במספר פרסים על עבודתה, וב-2008 זכתה באות מטעם מסדר הכבוד של הרפובליקה הפדרלית של גרמניה.

## קישורים חיצוניים

קטגוריה:גרמניות שנולדו ב-1957
קטגוריה:גרמנים שנולדו ב-1957
קטגוריה:עיתונאיות גרמניות
קטגוריה:מנחות טלוויזיה גרמניות
קטגוריה:מגישות חדשות גרמניות
קטגוריה:דיילי לופטהנזה
קטגוריה:שגרירים של רצון טוב - יוניסף
אינוצ'נטי למברו 550

**אינוצ'נטי למברו 550** (באיטלקית: **Innocenti Lambro 550**, קרוי גם:**Lambro 550**) הוא רכב קטן בתצורת תלת אופן ששימש להובלות מטען ובווייטנאם משמש עד היום להובלת מטען ונוסעים, מתוצרת יצרנית הקטנועים האיטלקית *'[[למברטה|Innocenti Lambretta']]* חברת בת של אינוצ'נטי אשר יוצר בין אוגוסט 1965 - דצמבר 1967.

במהלך שנות הייצור, יוצרו 34,756 יחידות.

"אינוצ'נטי למברו 550" יוצא ל-וייטנאם, ויחידות רבות מהדגם התלת - גלגלי פועלות בווייטנאם כמוניות.

## תצורות "אינוצ'נטי למברו 550
* דגם ארגז מטען - פתוח,
* דגם ארגז מטען - סגור

## אינוצ'נטי למברו 550
* מיקום המנוע בתוך הקבינה
* מושב בודד (נהג בלבד) - בקבינה
* מכל דלק - 11.5 ליטר
* צבעים מקורים של היצרן: אפור, כחול, ירוק
* קוטר צמיגים: 4.5x10 אינץ'
* מאייד - מסוג "Dellorto SH 1/20"
* תאורה קדמית: 2 פנסים קדמיים (בדגמים הקודמים הותקן פנס 1 בלבד)
* מערכת היגוי - תצורה זהה למערכת היגוי בקטנוע

## תמונות

קובץ:Xe lam Mỹ Tho.jpg | "אינוצ'נטי למברו 550"
קובץ:Innocenti lambro 550 A.jpg | "אינוצ'נטי למברו 550"
קובץ:Innocenti Lambro 550.jpg | "אינוצ'נטי למברו 550"


## ראו גם
* אינוצ'נטי
* למברטה 48
* למברטה GP/DL
* למברטה לי ספציאל

## קישורים חיצוניים

* 
* 
* למברו 550 - תמונה (flickr.com/photos/13476480)

## הערות שוליים

קטגוריה:מוניות
קטגוריה:מכוניות תלת אופן
קטגוריה:כלי רכב שהושקו ב-1965
קטגוריה:כלי רכב איטלקיים
קטגוריה:רכבי למברטה
טאקומה נישימורה (כדורגלן)

**טאקומה נישימורה** (ביפנית: **西村 拓真**, נולד ב-22 באוקטובר 1996 נגויה באאיצ'י) הוא כדורגלן יפני, המשחק כחלוץ בוגאלטה סנדאי.

## קריירה
### בליגה היפנית
טאקומה החל לשחק כדורגל מגיל 4. בשנת 2012, נכנס לבית הספר לכדורגל של טויאמה. בדצמבר 2014 הוזמן למועדון הכדורגל וגאלטה סנדאי מליגת העל היפנית בכדורגל. ב-18 בספטמבר 2016 הבקיע את שער הבכורה שלו במדי הקבוצה במשחק המחזור ה-12 נגד ואנפורה קופו. ב-11 באפריל 2017 הבקיע לראשונה צמד במשחק בודד והתבלט מאז כחלוץ מרכזי בקבוצה.

### בצסק"א
ב-31 באוגוסט 2018 חתם בצסק"א מוסקבה הרוסית בחוזה למשך 4 שנים. את הופעת הבכורה שלו ערך במשחק הדרבי נגד ספרטק מוסקבה, כשנכנס כמחליף בדקה ה-83, ב-23 בספטמבר 2018, במשחק שהסתיים בשוויון 1:1. את שער הבכורה הבקיע במשחק המחזור ה-19 נגד רובין קאזאן, ב-9 במרץ 2019.
### השאלה וחזרה ליפן
בינואר 2020 הושאל לקבוצת פורטימוננסה מליגת העל הפורטוגזית למשך חצי שנה. בהמשך הושאל למשך עונה אחת בקבוצת האם שלו וגאלטה סנדאי מהליגה היפנית, בפברואר 2021 נרכש על ידיה.

## סטטיסטיקה
### סטטיסטיקת משחק

נכון ל-9 במרץ 2019:

## קישורים חיצוניים

* פרופיל, באתר הפרמייר ליג הרוסי

## הערות שוליים

קטגוריה:כדורגלנים יפנים
קטגוריה:חלוצי כדורגל יפנים
קטגוריה:כדורגלני פורטימוננסה
קטגוריה:כדורגלני צסק"א מוסקבה
קטגוריה:יפנים שנולדו ב-1996
קובה במשחקים האולימפיים לנוער

**[[קובה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הקובנים 24 מדליות, מהן 15 מדליות זהב. קובה לא השתתפה במשחקי החורף האולימפיים לנוער.

במשחקי הקיץ קובה מדורגת במקום ה-11 עם 24 מדליות מתוכן 15 מדליות זהב. הענף הבולט ביותר הוא אתלטיקה (7 מדליות, מהן חמש מדליות זהב) ולאחר מכן בענף האגרוף (6 מדליות, מהן 5 מדליות זהב) בו מדורגת קובה במקום הראשון. קובה מדורגת במקום הראשון גם בענף הכדורעף יחד עם . בענף הקרב חמש מודרני היא מדורגת במקום השלישי יחד עם  ו.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של קובה למשחקים האולימפיים לנוער הייתה לאולימפיאדת הנוער סינגפור. המשלחת כללה 41 ספורטאים שהתחרו ב-15 ענפי ספורט והייתה המשלחת הגדולה ששלחה קובה עד כה. המשלחת זכתה ב-14 מדליות, מתוכן 11 מדליות זהב ודורגה במקום החמישי בטבלת המדליות. המשלחת הגיעה להישגים בענף האגרוף, בה היא זכתה בשלושה מדליות זהב בקטגוריות המשקל תרנגול, קל-כבד וכבד נערים, בענף האתלטיקה עם זכייה בשתי מדליות זהב, ריצת 400 מטר משוכות וקפיצה משולשת נערים, מדליית כסף בהטלת כידון נערות, והעפלה לארבעה גמרים בהם ספורטאי המשלחת סיימו במקום הרביעי בקפיצה לרוחק נערים, מקום חמישי בריצת 100 מטר משוכות נערים, מקום שביעי היידוי פטיש נערים ומקום שמיני בהטלת כידון נערים. בנוסף, המשלחת זכתה במדליית זהב בענף ההתעמלות בתרגיל קרקע נערים, וסיימה במקום השישי בתרגיל מתח ובמקום השביעי במקבילים ובקרב רב לנערים. כמו כן, זכתה המשלחת במדליית זהב בענפים כדורעף בטורניר הנערים, קאנו/קיאק וקרב חמש מודרני בטורניר הנערות.

המשלחת קצרה הישגים גם בענפים היאבקות עם זכייה בשתי מדליות כסף בקטגוריות המשקל עד 100 ק"ג נערים בסגנון חופשי ועד 42 ק"ג נערים בסגנון יווני-רומי ומקום רביעי בקטגוריית המשקל עד 50 ק"ג נערים בסגנון יווני-רומי, טאקוונדו עם זכייה במדליית ארד בקטגוריית משקל מעל 63 ק"ג נערות והרמת משקולות בקטגוריית משקל עד 69 ק"ג נערים. ספורטאי המשלחת סיימו במקום החמישי בענפים ג'ודו בקטגוריית משקל עד 100 ק"ג נערים ובקפיצה למים בקפיצה ממקפצה גמישה מ-3 מטר. המשלחת השתתפה בתחרויות בענפים חתירה, טריאתלון, סיף ושיט ללא הגעה להישגים משמעותיים.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 12 ספורטאים שהתחרו בשבעה ענפי ספורט. המשלחת זכתה בארבעה מדליות, מתוכן שתי מדליות זהב. המשלחת הגיעה להישגים בענף האגרוף, בה היא זכתה בשתי מדליות זהב בקטגוריות המשקל תרנגול וכבד נערים ומדליית כסף בקטגוריית משקל קל נערים, ובענף הג'ודו עם זכייה במדליית ארד בקטגוריית משקל נערים עד 81 ק"ג. ספורטאי המשלחת סיימו במקום השישי בענף החתירה בתחרות היחידים נערים והעפלה לרבע גמר בתחרות הספרינט לנערים בקאנו/קיאק. המשלחת גם השתתפה בתחרויות בענפים טריאתלון, קשתות ושחייה אך לא הגיעה להישגים משמעותיים.

## מדליות

### מדליות לפי משחקים

width="20px"|

### מדליות לפי ענף

## ראו גם
* קובה במשחקים האולימפיים
* קובה במשחקים הפאראלימפיים

קטגוריה:קובה: ספורט
קטגוריה:מדינות במשחקים האולימפיים לנוער
אליפות אירופה בכדוריד 2016

**אליפות אירופה בכדוריד 2016** היא אליפות אירופה ה-12 והיא נערכה על ידי איגוד הכדוריד האירופאי. הטורניר התקיים בפולין בין ה-15 בינואר ל-31 בינואר 2016. משחקי הגמר נערכו בקרקוב ב-Tauron Arena שמכיל כ-15,000 מקומות.

 זכתה באליפות בפעם השנייה בתולדות הנבחרת.

## מתכונת התחרות

המדינה המארחת (פולין) והאלופה המכהנת (צרפת) העפילו ישירות. יתר 14 נבחרות העפילו דרך המוקדמות.

16 קבוצות חולקו ל-4 בתים. שלוש נבחרות חזקות מכל בית העפילו לשלב השני שנערך בשני בתים. בכל בית העפילו 2 קבוצות ומשחקי הפלייאוף.

## מהלך התחרות
### בית א'
המשחקים נערכו בקרקוב באולם Tauron Arena שמכיל כ-15,000 מקומות.

### בית ב'
המשחקים נערכו בקטוביץ באולם Spodek שמכיל כ-11,000 מקומות.

### בית ג'
המשחקים נערכו בורוצלב באולם המאה שמכיל כ-8,500 מקומות.

### בית ד'
המשחקים נערכו בגדנסק באולם Ergo Arena שמכיל כ-11,400 מקומות.

## שלבי הגמר
### בית העפלה I
המשחקים נערכו בקרקוב באולם Tauron Arena שמכיל כ-15,000 מקומות.

### בית העפלה II
המשחקים נערכו בורוצלב באולם המאה שמכיל כ-8,500 מקומות.

### שלב הפלייאוף

## ישראל באליפות
נבחרת ישראל בכדוריד החלה את השתתפותה בבית ד' של המוקדמות. היא סיימה את הבית במקום האחרון ולא העפילה להמשך התחרות.

## הדירוג הסופי

## קישורים חיצוניים

* 
* מידע מאתר איגוד הכדוריד האירופי 
* נתונים מאתר טודור66
* פירוט משחקי המוקדמות

כדוריד
כדוריד
קטגוריה:אליפויות אירופה בכדוריד
קטגוריה:2016 באירופה
Cigarettes After Sex

**Cigarettes After Sex** היא להקת פופ אמביינטי אמריקאית מאל פאסו, טקסס שהוקמה בשנת 2008. אף על פי שמתוייגת כלהקת פופ אמביינטי, היא נחשבת גם כלהקת שוגייז, דרים-פופ וסלואוקור, שהם מעין שילובים של אינדי ורוק אלטרנטיבי. מיני-אלבום הבכורה של הלהקה, .*I*, יצא לאור בשנת 2012 עם השיר "Nothing's Gonna Hurt You Baby" שהפך בסופו של דבר ללהיט. לאחר שחרור הסינגל "Affection" ב-2015, הלהקה הוציאה לאור את אלבום האולפן המלא הראשון ביוני 2017 ששמו כשם הלהקה ושזכה לביקורות חיוביות.

## היסטוריה
הלהקה הוקמה באל פאסו, טקסס, ב-2008. גונזאלס, שהקליט את המיני-אלבום ./ באוניברסיטת טקסס באל פאסו בה למד, אומר ש"בעיקרון זה היה סוג של ניסוי".

מאוחר יותר, עבר גונזאלס להתגורר בברוקלין, ניו יורק, שם הקליטה הלהקה את הסינגל "Affection" שיצא לאור ב-2015.

הלהקה הפכה תחילה פופולרית ביוטיוב, מה שהוביל לקיומן של הופעות חיות ברחבי אירופה, אסיה וארצות הברית. הלהקה הוציאה בהמשך את אלבום הבכורה שלה הנושא את שמה של הלהקה ב-9 ביוני 2017.

השיר "Nothing's Gonna Hurt You Baby" הופיע בפרק השביעי בעונה הראשונה של הסדרה *[[סיפורה של שפחה (סדרת טלוויזיה)|סיפורה של שפחה]]*, בפרק השביעי של הסדרה *החוטאת*, ובפרק התשיעי של העונה השמינית של הסדרה *[[חסרי בושה]]*.

"Apocalypse" הופיע בפרק השישי של הסדרה *[[הגשם]]* של נטפליקס ובסרט *זואי *מ-2018.

ב-18 ביולי 2023 יצא לאור הסינגל "Bubblegum".

## סגנון מוזיקלי והשפעות
סגנונה של Cigarettes After Sex תואר בעבר כ"אלמנטלי, מעורפל, רומנטי, אבל עם אפלה מתחת לקולו האנדרוגני של גונזאלס", כמו גם "מתוק ורגשני". גונזאלס מציין את פרנסואז ארדי כזמרת האהובה עליו ואת מיילס דייוויס כבעל השפעה גדולה עליו. השפעות נוספות שמוזכרות על ידי הלהקה הן האלבום *The Trinity Session* של The Cowboy Junkie, ג'ולי קרוז, והקוקטו טווינס. הבלוג המוזיקלי Eardrums Music מתאר את סגנונה כ"איטי, חלומי ויפה עם קול עדין ומהמם עם מילים טובות." ומשווה אותו לזה של מאזי סטאר.

## חברי הלהקה
מאז הקמתה בשנת 2008, הלהקה כללה מספר חברים ושיתופי פעולה שונים בראשותו של גרג גונזאלס:

**הרכב נוכחי**:
* גרג גונזאלס – מייסד, סולן, גיטרה חשמלית, גיטרה אקוסטית, בס
* רנדל מילר – בס
* ג'ייקוב טומסקי – תופים
* ג'וש מרכוס – קלידים

**חברים לשעבר**:
* גרג ליה – תופים
* סטיב הרדה – קלידים
* אמילי דייוויס – גיטרה אקוסטית
* פיליפ טאבס – קלידים, גיטרה חשמלית

## דיסקוגרפיה
### אלבומי אולפן
* 2017: *[[Cigarettes After Sex (אלבום)|Cigarettes After Sex]]*
* 2019: *[[Cry]]*
* 2024: *[[X's]]*

### מיני-אלבומים
* 2012: *I.*

## קישורים חיצוניים

* 

## הערות שוליים

קטגוריה:להקות אינדי אמריקאיות
קטגוריה:טקסס: להקות
כריסטיאנסן

כריסטיאנסן הוא שם משפחה שמשמעותו "הבן של כריסטיאן".

קטגוריה:שמות משפחה
קטגוריה:שמות משפחה דניים
קטגוריה:שמות משפחה פטרונימיים
הארגון למורשת תרבותית באיראן

**הארגון למורשת תרבותית, מלאכות יד ותיירות באיראן** (בפרסית: سازمان میراث فرهنگی، صنایع دستی و گردشگری ایران) הוא מוסד מחקר, חינוך ופיקוח הממומן על ידי ממשלת איראן ועובד בשיתוף פעולה עם נשיא איראן. הארגון עוסק בפעילויות בתחומי הארכאולוגיה, מלאכות יד מסורתיות וקידום התיירות.
הארגון הוקם ב-1985 בעקבות איחוד של מספר ארגונים קטנים. החל משנת 2017 עומד בראש הארגון עלי אסגר מונסאן.

## מיזמים ארכאולוגיים בחסות הארגון
* צ'וגה זנביל
* סולטנייה
* תח'ת-י סולימאן
* מצודת בם
* פרספוליס ופסארגאדה
* אַיַאפּיר (בעיר איד'ה)
* הפת טפה במחוז ח'וזסתאן

## מוזיאונים ואתרים בחסות הארגון
בנוסף לאתרים הארכאולוגיים, לארגון למורשת תרבותית יש סניפים בערים רבות באיראן האחראים על מיזמים מקומיים, מוסדות חינוך ותרבות. המוזיאונים הלאומיים של איראנים נתונים גם הם תחת חסות הארגון:
* המוזיאון הלאומי של איראן בטהראן
* מוזיאון פארס בשיראז
* המוזיאון הלאומי להיסטוריה של מדעי הרפואה בטהראן
* המוזיאון הלאומי למכוניות בכרג'
* מוזיאון רזא עבאסי בטהראן

## קישורים חיצוניים
* 

* אתר הארגון (אנגלית)

## הערות שוליים

קטגוריה:איראן: תרבות
בושרא אל-מותווכל

**בושרא אל-מותווכל** (בערבית: **بشرى المتوكل**, תעתיק מדויק: בשרא אלמתוכל; נולדה ב-1969) היא צלמת תימניה. עבודתה מתמקדת בתפישות לגבי ערבים ומוסלמים בעולם, ובפרט בנושאים של מגדר, וייצוגים של נשים מוסלמיות וערביות, והביגוד שלהן.

## קורות חיים וקריירה
אל-מותווכל התגוררה בארצות הברית בזמן פיגועי 11 בספטמבר, חוויה שהובילה אותה להתמקד בתפיסות, הן חיוביות והן שליליות, של ערבים ומוסלמים. היא עסקה במיוחד בהערותיה של הסופרת והפמיניסטית המצרית נוואל א-סעדאווי שאמרה ש"נשים שלובשות חג'אב או ניקאב הן כמו נשים ששמות איפור במובן שהן מסתירות את זהותן האמיתית". היא ביקשה לפרש את רעיונותיה של א-סעדאווי באמצעות הצילום. סדרתה "החיג'אב" בוחנת תפיסות של נשים בפרט, וכוללת תמונות של בובות "פולה", בובות צעצוע דומות ברבי המשווקות לילדות מוסלמיות. א-מותווכיל גם בוחנת באמצעות עבודתה את האופנים בהם נשות תימן כיסו את גופן בהיסטוריה ובהווה. א-מותווכיל אומרת על עבודתה, "אני רוצה להיות זהירה לא לחזק את הסטריאוטיפים והדימויים השליליים הנפוצים לגבי החיג'אב והרעלה בתקשורת המערבית. במיוחד לא את הרעיון שרוב או כל הנשים שלובשות חיג'אב או רעלה, חלשות, מדוכאות, בורות, ופרימיטיביות". פרויקט נוסף שלה מציג נשים בלבוש גברים מסורתי; א-מותווכיל מסבירה: "הלבוש הגברי המסורתי מאוד דומה לבגדי נשים – ארוכים, משוחררים, צנועים, לעיתים קרובות עם כיסוי ראש. אך המיקוד בתקשורת המערבית היא תמיד על איך נשים לבושות אז רציתי לאתגר את הרעיון הזה."

היא עבדה כצלמת עבור המועצה הבריטית, CARE והאו"ם; וכן עבדה בשביל שגרירות תימן בוושינגטון כיועצת לענייני תרבות, ועבור המשרד לזכויות אדם של מדינת תימן, תוך התמקדות בסוגיות של נשים. עבודות שלה נרכשו על ידי המוזיאון הבריטי והמוזיאון לאמנות של בוסטון.

## חיים אישיים
אל-מותווכל נולדה בשנת 1969 בצנעא שבתימן. היא עברה לפריז בשנת 2013, ומתגוררת בניי-סיר-סן, פרוור של פריז, עם בעלה וארבע בנותיהם.

## קישורים חיצוניים

* 

## הערות שוליים

קטגוריה:צלמות
קטגוריה:אמניות תימניות
קטגוריה:אמנים תימנים
קטגוריה:ילידות 1969
קטגוריה:זוכות פרס 100 נשים (BBC)
ינאי פרישר גוטמן

**ינאי פרישר גוטמן** (נולד ב-29 באפריל 1981) הוא מעצב פנים, דוגמן ומנחה ישראלי.

## ביוגרפיה
פרישר נולד וגדל בקיבוץ ניר יצחק, הצעיר מבין שלושת ילדיהם של עמנואל ואלסה פרישר. כאשר מלאו לו 16 עזבה משפחתו את הקיבוץ ועברה להתגורר בנתניה.

פרישר החל את דרכו המקצועית כדוגמן בגיל 18 כאשר התגלה על ידי סוכן דוגמנים. קריירת הדוגמנות שלו התנהלה לאורך 4 שנים אשר במהלכן השתתף בקמפיינים לחברות פוקס, אורנג', היינקן, דלתא תמנון ועוד.

בשנת 2003 זכה בתואר תגלית השנה של עולם הדוגמנות בארץ.

פרישר הוא בוגר לימודי עיצוב פנים של המכללה למנהל ובעל סטודיו עיצוב פנים הממוקם בתל אביב. בשלוש השנים האחרונות, פרישר מעביר כיתות אמן למעצבים מתחילים וחובבי עיצוב.

ביוני 2017 זכה בפרס מעצב הפנים המבטיח של אותה שנה מטעם מגזין העיצוב הישראלי "דירה נאה".

במאי 2018 החל להגיש פינה העוסקת בנושא בתים מעוצבים בתוכנית "חי בלילה".

באוקטובר 2018 יצאה קולקציית מוצרים ורהיטים לבית בעיצובו, בשילוב עם חברת golf&co, המשווקת מוצרים ורהיטים לבית ולחצר.

ביוני 2019 זכה בשנית בפרס מעצב הפנים המבטיח של השנה מטעם מגזין העיצוב דירה נאה.

### חיים אישיים
פרישר היה נשוי לזמר, השחקן והבמאי אמיר פיי גוטמן. השניים הביאו לעולם בן בהליך פונדקאות בהודו. בחודש יולי 2017 טבע אמיר פרישר גוטמן למוות כשהציל את אחייניתו שנסחפה לים בעתלית. התמודדותו של פרישר עם מותו של בן זוגו תועדה בסרט הדוקומנטרי "אמיר פרישר גוטמן - היממה האחרונה", אשר שודר בשידורי קשת בדצמבר 2017.

במרץ 2019 החל זוגיות חדשה עם פלג לוי, עורך דין. ב-25 בספטמבר 2022 התארסו לוי ופרישר גוטמן, וב-2 בפברואר 2023 הם נישאו זה לזה. ב-17 במאי 2024 נולד בנם המשותף בהליך פונדקאות.

## קישורים חיצוניים
* 

* 
* 

## הערות שוליים

קטגוריה:דוגמנים ישראלים
קטגוריה:מעצבי פנים ישראלים
קטגוריה:מנחי טלוויזיה להט"בים ישראלים
קטגוריה:ניר יצחק (קיבוץ): אישים
קטגוריה:ישראלים שנולדו ב-1981
יאיר מיכאלי

**יאיר מיכאלי** (13 בספטמבר 1944 - 14 בנובמבר 2024) היה שייט ישראלי. התחרה במפרשיות מדגם 420 וההולנדי המעופף.

מיכאלי ושותפו יצחק ניר היו השייטים הישראלים הראשונים שהשתתפו במשחקים האולימפיים.

## קריירה
בשנת 1968, מיכאלי זכה במדליית הארד באליפות העולם למפרשיות מדגם 420 בתחרות היחידים. באליפות העולם בשנת 1970 שנערכה בתל אביב, מיכאלי זכה שוב במדליית ארד בתחרות היחידים במפרשיות מדגם 420.

באפריל 1972, מיכאלי ושותפו יצחק ניר השתתפו בתחרות בינלאומית למפרשיות מדגם ההולנדי המעופף, שם הם השיגו את הקריטריון האולימפי לאולימפיאדת מינכן 1972 וזכו להיות השייטים הישראלים הראשונים שמשתתפים במשחקים האולימפיים.

יחד עם יצחק ניר, מיכאלי ייצג את ישראל באולימפיאדת מינכן בתחרות המפרשיות מדגם ההולנדי המעופף . השיוטים התקיימו בחופי העיר קיל, 900 קילומטרים ממינכן. מיכאלי וניר השתתפו בשישה שיוטים אך לא לקחו חלק בשיוט השביעי והאחרון עקב טבח הספורטאים במינכן. הם סיימו במקום ה-26. לאחר הטבח ממשלת ישראל החליטה לפרוש מהמשחקים ולהחזיר לארץ את הספורטאים הנותרים. מיכאלי, ניר וההלך הישראלי שאול לדני רצו להישאר עד טקס הנעילה של המשחקים, כדי להראות שהם לא עוזבים "עם הזנב בין הרגליים", אך בסופו של דבר נאלצו להסכים לדרישת הממשלה.

לקראת אולימפיאדת מונטריאול 1976, מיכאלי ושותפו החדש גילי אמיר הפסידו את המקום במשחקים האולימפיים ליהודה מעיין ויואל סלע הצעירים.

נפטר בנובמבר 2024.

## קישורים חיצוניים

* פרופיל וסטטיסטיקות  באתר sports-reference.com.
* פרופיל באתר איגוד השיט הבינלאומי.

## הערות שוליים

קטגוריה:שייטים ישראלים
קטגוריה:שייטים אולימפיים ישראלים
קטגוריה:משתתפים ישראלים באולימפיאדת מינכן (1972)
קטגוריה:ישראלים שנולדו ב-1944
קטגוריה:ישראלים שנפטרו ב-2024
סילבנה מנגנו

**סילבנה מנגנו** (באיטלקית: **Silvana Mangano**; 21 באפריל 1930 – 16 בדצמבר 1989) הייתה שחקנית קולנוע ודוגמנית איטלקייה.

## קורות חיים
נולדה ברומא לאם אנגלייה ולאב איטלקי וגדלה בעוני בשנות מלחמת העולם השנייה. היא למדה ריקוד ופירנסה את עצמה כדוגמנית.

בשנת 1946 זכתה בתחרות "מיס רומא". שנה לאחר מכן התחרתה בתחרות מיס איטליה ביחד עם ג'ינה לולובריג'ידה.

היא החלה להופיע בתפקידים קטנים בקולנוע הודות לקשר רומנטי בינה למרצ'לו מסטרויאני.

הפריצה הגדולה שלה הייתה בסרט האורז המר (Riso Amaro) משנת 1949 בו הופיעה בתפקיד ראשי וחושני לצידם של ויטוריו גסמן וראף ואלונה.

היא שחזרה את הצלחתה בסרט "אנה" (Anna) משנת 1951 לצידו של גסמן. הסרט התפרסם בגלל שני שירים אותם היא "שרה" כזמרת כשקולה מדובב על ידי הזמרת האיטלקית פלו סנדונס - Non Dimenticar ו-El Negro Zumbón.

עם גסמן הופיעה בעוד מספר סרטים כמו ממבו (1954) והמלחמה הגדולה.

בשנת 1971 השתתפה בסרט מוות בוונציה של הבמאי לוקינו ויסקונטי. בסרט גילמה את אמו של הנער טאדז'ו (ביורן אנדרסן) שהמוזיקאי פון אשנבך מתאהב בו (דירק בוגרד).

לאחר מכן הופיעה במספר סרטים אבל לא הגיעה להצלחתן של סופיה לורן וג'ינה לולובריג'ידה.

היא מתה מסרטן הריאות ב-16 בדצמבר 1989 במדריד.

## חיים אישיים
ב-1949 נישאה למפיק דינו דה לורנטיס ונולדו להם שלוש בנות ובן. הם התגרשו ב-1988.

## רשימת סרטים
* *Bitter Rice* (1949) – Silvana - האורז המר
* אנה (1951)
* *Ulysses (1954 film)|Ulysses* (1954) – Circe / Penelope
* *Mambo (film)* (1955) – Giovanna Masetti
* *This Angry Age* (1958) – Suzanne
* *La Grande Guerra* (1959) – Costantina
* *Five Branded Women* (1960) – Jovanka
* *Barabbas (1961 film)|Barabbas* (1961) – Rachel
* *Il disco volante* (1964) – Vittoria Laconiglia
* *Oedipus Rex (1967 film)|Edipo re* (1967) – Jocasta
* *Teorema (film)|Teorema* (1968) – Lucia (the mother)
* *Death in Venice (film)|Morte a Venezia* (1971) – Tadzio's mother
* *Gruppo di famiglia in un interno* (1974) – Marchesa Bianca Brumonti
* *Dune (film)|Dune* (1984) – Rev. Mother Ramallo
* עיניים שחורות (1987)

## קישורים חיצוניים

* 

* 

קטגוריה:שחקניות קולנוע וטלוויזיה איטלקיות
קטגוריה:משתתפות בתחרות מיס איטליה
קטגוריה:דוגמניות איטלקיות
קטגוריה:איטלקיות שנולדו ב-1930
קטגוריה:איטלקים שנולדו ב-1930
קטגוריה:נפטרות ב-1989
קטגוריה:איטלקים שנפטרו ב-1989
קולומביה במשחקים האולימפיים לנוער

**[[קולומביה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הקולומביאנים 19 מדליות, מהן שבע מדליות זהב. קולומביה החלה להשתתף במשחקי החורף האולימפיים לנוער החל מאולימפיאדת הנוער לילהאמר (2016). קולומביה זכתה ב-18 מדליות במשחקי הקיץ, מהן 7 מדליות זהב, ומדליית כסף יחידה במשחקי החורף.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של קולומביה למשחקים האולימפיים לנוער הייתה לאולימפיאדת הנוער סינגפור. המשלחת כללה 23 ספורטאים שהתחרו ב-12 ענפי ספורט. המשלחת זכתה בחמישה מדליות, מתוכן שתי מדליות זהב. המשלחת הגיעה להישגים בענף האופניים בה היא זכתה במדליית זהב ובענף הטניס עם זכייה במדליית זהב בטורניר היחידים לנערים. ספורטאי המשלחת זכו במדליית כסף בענפים אגרוף בקטגוריית משקל בינוני לנערים ורכיבה בטורניר היחידים. ספורטאי המשלחת זכו גם במדליית כסף בענף ההרמת משקולות בקטגוריית משקל עד 62 ק"ג נערים ובמקום החמישי בקטגוריות משקל עד 85 ק"ג נערים ועד 53 ק"ג נערות. המשלחת קצרה הישגים גם בענפים טאקוונדו עם העפלה לרבע גמר בקטגוריית משקל עד 55 ק"ג נערים, קפיצה למים בה סיימה במקום השמיני בקפיצה ממקפצה גמישה מ-3 מטר לנערים, ושחייה עם העפלה לגמר במשחה 50 מטר שחיית גב נערות וסיום במקום השביעי. המשלחת השתתפה בתחרויות בענפים אתלטיקה, היאבקות, התעמלות וטריאתלון ללא הגעה להישגים משמעותיים.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 34 ספורטאים שהתחרו ב-11 ענפי ספורט והייתה המשלחת הגדולה ששלחה קולומביה עד כה. המשלחת זכתה בשלושה מדליות, מתוכן מדליית זהב יחידה. ספורטאי המשלחת הגיעו להישגים בענף האופניים עם זכייה במדליית זהב בטורניר הנערים וסיום במקום השישי בטורניר הנערות, בענף הרמת משקולות עם זכייה במדליית ארד בקטגוריית משקל עד 69 ק"ג נערים וסיום במקום החמישי בקטגוריית משקל מעל 63 ק"ג נערות, בענף הטאקוונדו עם זכייה במדליית ארד בקטגוריית משקל עד 63 ק"ג נערות, ובענף האתלטיקה עם העפלה לגמר ריצת 110 מטר משוכות נערים. המשלחת גם קצרה הישגים בענפים היאבקות כאשר ספורטאי הנבחרת סיימו במקום הרביעי בקטגוריית המשקל לנערים בסגנון חופשי עד 46 ק"ג ועד 76 ק"ג ונערות בסגנון חופשי עד 60 ק"ג, ובקפיצה למים בתחרות קפיצה מפלטפורמה קשיחה מ-10 מטר נערים. כמו כן, המשלחת סיימה במקום החמישי בתרגיל המתח בענף ההתעמלות, ובמקום השמיני במשחה 200 מטר בסגנון שחיית פרפר נערים בענף השחייה. המשלחת גם השתתפה בתחרויות בענפים ג'ודו, טניס, טריאתלון וקליעה אך בלי להגיע להישגים משמעותיים.

### משחקי החורף
#### אולימפיאדת הנוער לילהאמר (2016)
קולומביה השתתפה לראשונה במשחקי החורף האולימפיים לנוער באולימפיאדת הנוער לילהאמר ושלחה משלחת המונה ספורטאי יחיד שהשתתף בענף סקי אלפיני בהם לא הגיע להישג משמעותי.

#### אולימפיאדת הנוער לוזאן (2020)
המשלחת לאולימפיאדת הנוער לוזאן מנתה שני ספורטאים שהתחרו בשני ענפי ספורט. המשלחת זכתה במדליית כסף יחידה.

## מדליות

### מדליות לפי משחקים

**משחקי הקיץ**

width="20px"|

**משחקי החורף**

### מדליות לפי ענף

**משחקי הקיץ**

width="20px"|

**משחקי החורף**

## ראו גם
* קולומביה במשחקים האולימפיים
* קולומביה במשחקים הפאראלימפיים

קטגוריה:קולומביה: ספורט
קטגוריה:מדינות במשחקים האולימפיים לנוער
המתנה (מדעי המחשב)

**המתנה** הוא מונח במדעי המחשב שאומר שתהליך או תהליכון כלשהו ממתין לאירוע מסוים לפני שהוא ממשיך את ריצתו, ובינתיים נמצא בהשהייה.

## שימושים

במקרים רבים יש צורך ב**המתנה,** למשל: תוכנת כתבן ממתינה להקשת מקלדת, שרת ממתין לחיבור של לקוח, או שני תהליכים הזקוקים לאותו משאב בקטע קריטי, כך שאחד מהם צריך להמתין כדי למנוע תחרות.

## סוגי יישום

ישנם שני סוגי המתנות:

### חסימה (block)

התהליך מעדכן את מערכת ההפעלה על ידי פעולה חוסמת שהוא ממתין למאורע כלשהו, למשל הקלדה במקלדת או שתהליך כלשהו יעדכן שיצא מקטע קריטי בעזרת סמפור, ובכך מאפשר למערכת ההפעלה לא לתת לו זמן ריצה ולאפשר לשאר התהליכים יותר, עד שיקרה המאורע המעיר, ואז מערכת ההפעלה תחזיר את התהליך לפעילות מחודשת. עוד אפשרות נפוצה היא שהתהליך משהה את פעילותו לזמן מסוים על ידי פונקציית sleep.

פתרון זה יעיל כשזמן ההמתנה הצפוי הוא לא קצר שכן העדכון של מערכת ההפעלה היא פעולה יקרה בזמן ריצה. כמו כן, לעיתים אין למערכת ההפעלה פקודה מתאימה להשהיית התהליך בתנאי המסוים הדרוש. או שמערכת ההפעלה עצמה היא שצריכה להמתין ואז פתרון זה אינו אפשרי.

### המתנה פעילה (busy waiting)

התהליך נכנס ללולאה שלא קורה כלום בתוכה שתנאי היציאה שלה הוא שקורה המאורע המבוקש, כמו באלגוריתמי סנכרון של קטע קריטי. פתרון זה יעיל רק במקרה שזמן ההמתנה הצפוי קטן שכן הוא מונע קריאת מערכת וכן הוא לא תלוי במערכת ההפעלה המורצת.

## הערות שוליים

קטגוריה:תהליכים (מדעי המחשב)
צדקיהו הרכבי

[ממוזער|השופט צדקיהו הרכבי (מימין) עם הצייר [משה מטוס באביב 1947 זמן קצר לפני נסיעתו של האחרון לאמריקה]]
**צדקיהו הרכבי** (כ"ח באייר ה'תרנ"ו, 11 במאי 1896 - י' בתשרי ה'תש"ח, 24 בספטמבר 1947) היה איש ציבור ומשפטן בכיר ביישוב.

## ביוגרפיה
נולד בבת שלמה לשרה בת ר' שאול יהודה שהיה דיין בסטולוביץ, ולר' מאיר הרכבי שהיה מחלוצי ההתיישבות היהודית באזור שנקרא באותה תקופה "שומרון" ובגליל התחתון. למד בירושלים וביבנאל, בחטיבת הביניים של בית הספר המוסלמי בירושלים ובתיכון בדמשק.

את לימודי המשפטים שלו עשה בדמשק ולאחר שהוסמך, שב לארץ ישראל ועסק כמורה לבנות בפתח תקווה. במקביל השתתף בעריכת כתב העת "האחדות" של י. ח. ברנר.

לאחר כיבוש ארץ ישראל בידי הבריטים במלחמת העולם הראשונה החל לעבוד כפקיד הממשל הצבאי וכמזכיר ראשי ונוטריון בבית המשפט המחוזי בטבריה ובצפת. בהמשך התמנה להיות התובע הכללי בחיפה, כשופט שלום בתל אביב, ולבסוף - ב-1935 - כרשם בית הדין המחוזי בתל אביב. הוא היה היהודי הראשון שהחזיק בתפקידים אלו במערכת השיפוט של המנדט הבריטי בארץ ישראל.

במקביל לתפקידיו הציבוריים היה אספן אמנות וספרייתו בת עשרת אלפים הכרכים התפרסמה.

הוא נפטר בפתאומיות מהתקף לב ביום הכיפורים של שנת ה'תש"ח, 1947. השאיר אחריו את רעייתו חיה, מפעילות ויצו בתל אביב, ושלושה בנים: אלוף יהושפט הרכבי, מאיר (איריק) שנפל במלחמת העצמאות, ונועם.

הוא נקבר בהלוויה רבת משתתפים בבית הקברות הישן בתל אביב.

## לקריאה נוספת
* 'הרכבי, צדקיהו', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 186. 

## קישורים חיצוניים

* 
* 
* 
* 

## הערות שוליים

קטגוריה:שופטים בתקופת המנדט הבריטי
קטגוריה:אנשי היישוב ילידי הארץ
קטגוריה:אישים הקבורים בבית הקברות טרומפלדור
קטגוריה:בת שלמה: אישים
קטגוריה:ארץ-ישראלים שנולדו ב-1896
קטגוריה:ארץ-ישראלים שנפטרו ב-1947
ישראל באירוויזיון למוזיקאים צעירים

**[[ישראל]] נטלה חלק ב[[האירוויזיון למוזיקאים צעירים|אירוויזיון למוזיקאים צעירים]]** פעמיים החל מהצטרפותה הראשונה ב-1986, כאשר שירה רבין נשלחה כנציגתה בתחרות לנגן בכינור. ישראל נעדרה מהתחרות 13 פעמים בשנים 1988 עד 2016.
ישראל חזרה לתחרות בשנת 2018 ושלחה כנציג את נגן הצ'לו תמיר נעמן-פרי ומאז לא השתתפה עוד בתחרות.
## המבצעים והשירים שייצגו את ישראל באירוויזיון למוזיקאים צעירים

## ראו גם
* האירוויזיון למוזיקאים צעירים
* ישראל באירוויזיון
* ישראל באירוויזיון הילדים

## קישורים חיצוניים
* Eurovision Young Musicians

קטגוריה:אירוויזיון למוזיקאים צעירים לפי מדינה
קטגוריה:ישראל: מוזיקה
אירוויזיון למוזיקאים צעירים
סלובניה באירוויזיון למקהלות

**[[סלובניה]] נטלה חלק ב[[האירוויזיון למקהלות|אירוויזיון למקהלות]]** פעם אחת החל מתחילת התחרות ב-2017, כאשר שלחה את מקהלת כרמן מאנה כנציגתה בתחרות. סלובניה ניצחה בתחרות של 2017. סלובניה היא המדינה הראשונה שניצחה בתחרות האירוויזיון למקהלות.

## היסטוריה
ב-27 בפברואר 2017, הודיעה סלובניה שהיא תעשה את הופעת הבכורה שלהם באירוויזיון למקהלות בתחרות של שנת 2017 בריגה. 
בתחרות סלובניה ניצחה והגיעה למקום הראשון והפכה להיות הזוכה הראשונה בתחרות אי פעם.

## הלהקות והשירים שייצגו את סלובניה באירוויזיון למקהלות

## השדרנים מטעם סלובניה

## ראו גם
* סלובניה באירוויזיון
* האירוויזיון למקהלות

קטגוריה:אירוויזיון למקהלות
ויילס באירוויזיון למקהלות

**[[ויילס]] נטלה חלק ב[[האירוויזיון למקהלות|אירוויזיון למקהלות]]** פעם אחת (צפויה להשתתף בפעם השנייה ב-2019) החל מתחילת התחרות ב-2017, כאשר שלחה את "מקהלת הנשים" כנציגתה בתחרות. ויילס היא המדינה הראשונה שהגיעה למקום השני באירוויזיון למקהלות.

## היסטוריה
ב-3 באפריל 2017 הודיעה ויילס כי הם יערכו את הופעת הבכורה שלהם בתחרות של שנת 2017 בריגה. ויילס היא המדינה הראשונה המהווה חלק מהממלכה המאוחדת שמשתתפת בתחרות אירוויזיון כלשהי.
ויילס צפויה להשתתף גם בתחרות של שנת 2019.

## המקהלות והשירים שייצגו את ויילס באירוויזיון למקהלות

## השדרנים מטעם ויילס

## ראו גם
* האירוויזיון למקהלות
* ויילס באירוויזיון
* ויילס באירוויזיון הילדים

## קישורים חיצוניים
* 

קטגוריה:אירוויזיון למקהלות
שטיינאך (תורינגיה)

**שטיינאך** (בגרמנית: **Steinach**) היא אחת מתשע עיירות ומועצות מקומיות במחוז זונברג, תורינגיה, גרמניה. העיירה שוכנת ביער התורינגי , 12 ק"מ צפונית לעיר זונברג (בירת המחוז). אופי העיירה כיום מושפע בעיקר מתיירות כעיר קיט לספורט חורף וטיולים רגליים, וכן כיעד לשימור המוכר על ידי המדינה. בעבר שטיינאך הייתה עיר תעשייה של כריית עפרת ברזל, לוחות צפחה (עשויים מסלע לווחה) שנשלחו לכל העולם, ותעשיית צעצועים מפותחת.
טקסט=Steinach Schiefer|ללא|ממוזער|סלעי לווחה מפוזרים ביער התורינגי של שטיינאךממוזער|שטיינאך, תורינגיה

## קֶרווה (Kerwa)
ה-קרווה (Kerwa, בגרמנית מלאה: *Kirchweih*, בתורינגיה גם *Kirmes*) הוא פסטיבל עממי שנתי שמתקיים בשטיינאך סביב מועד חנוכת הכנסייה המקומית (*Kirchweih*). האירוע נחשב לשיא השנה החברתית והתרבותית בעיירה ומושך אליו תושבים לשעבר, בני משפחות ואורחים מהסביבה. במהלך החגיגות נערכים מצעדים מסורתיים, מוזיקה חיה, מתקני יריד, ריקודים ושתייה. מנהג מקומי ייחודי הוא מפגשים בבתי הקהילות ובפונדקים, בהם מציינים את ההיסטוריה של העיירה ושרים שירים דיאלקטיים. בגרמניה המזרחית נחשב ה־Kerwa לאחד מהחגים המעטים ששרדו את התקופה הסוציאליסטית, ובשטיינאך הוא ממשיך עד היום כסמל לזהות מקומית ותחושת שייכות.

ה־Kerwa בשטיינאך נחשב לאחד הפסטיבלים התוססים בדרום תורינגיה, ומושך אליו מבקרים רבים מהסביבה. מספר המשתתפים והמבקרים גדול פי כמה ממספר תושבי העיירה, ולכן נחשב לאירוע בקנה מידה יוצא דופן ביחס לגודלה של שטיינאך.

#### המצעד
המצעד של ה־Kerwa בשטיינאך הוא החלק המרכזי של החגיגות. בבוקר יום ראשון מתכנסים המשתתפים במרכז העיירה וצועדים בשיירה צבעונית שמלווה בתזמורות, דגלים ובגדי מסורת. קבוצות מקומיות – אגודות ספורט, כבאיים מתנדבים, מועדוני צעירים ומשפחות ותיקות – משתתפות במצעד ומציינות את השתייכותן לעיר. לאורך הרחובות מחלקים לעיתים משקאות קטנים (*Schnaps*) וממתקים, ותושבים לשעבר שחוזרים במיוחד לאירוע מצטרפים לחגיגה. המצעד מסמל את שימור המסורת והלכידות החברתית של שטיינאך, והוא מהווה אטרקציה קהילתית גם לאורחים מהכפרים הסמוכים.
ללא|ממוזער|פסטיבל ה-Kerwa בשטיינאך

## שטיינאך והרכבת

#### רקע
כבר ב־1832 עברה דרך שטיינאך עגלת דואר, וב־1848 הוקמה תחנת דואר קבועה. במחצית המאה ה־19 החלו דרישות מקומיות לחיבור למסילות ברזל בשל תעשיית העפרות, הזכוכית והצעצועים. אחרי ניסיונות מוקדמים (כולל רעיון למסילת ברזל צרה), התקבלה ב־1885 החלטה להקים קו מסילה רגילה (1435 מ"מ) של חברת Werrabahn, בתמיכת הדוכסות סקסוניה-מיינינגן. עבודות ההקמה החלו ב־1885, והמסילה נחנכה רשמית ב־1 באוקטובר 1886.

הקו עבר מ־Coburg דרך Sonneberg, Neustadt ו־Blechhammer, המשיך לשטיינאך והסתיים תחילה ב־Lauscha. לאורך הדרך נחצבו מנהרות, נבנו גשרים והמסילה עלתה בשיפועים תלולים (1:40).

#### חשיבות כלכלית של תחנת הרכבת
התחנה נבנתה בשולי היישוב, בין שדות, וכללה מבנה קבלה גדול עם אולם נוסעים, מגורי עובדים, מסעדה ומתקני תפעול. לצד המסילה הוקמו מסילות עוקפות, מחסנים ורמפות לפריקה. החיבור לרשת הארצית אפשר שינוע מאסיבי של חומרי גלם ותוצרת תעשייתית: גריפלים (עפרונות לוחות צפחה), מוצרי עץ וצעצועים, וכן תוצרת זכוכית וקרמיקה. המסילה תרמה גם לפיתוח תיירות ונגישות.

פתיחת הקו סימנה את סיום עידן הדואר בכרכרות באזור. התחנה שימשה נקודת תפעול חשובה, עם פעילות מטענים ודואר לצד תנועת נוסעים.
ללא|ממוזער|צילום היסטורי של תחנת הרכבת שטיינאך (תורינגיה), כפי שמוצג על לוח מידע בתחנה.

## קישורים חיצוניים

* 

קטגוריה:תורינגיה: ערים
קטגוריה:גרמניה: רשויות מקומיות
לטביה באירוויזיון למקהלות

**[[לטביה]] נטלה חלק ב[[האירוויזיון למקהלות|אירוויזיון למקהלות]]** פעם אחת החל מתחילת התחרות ב-2017, כאשר שלחה את מקהלת "ספיגו" כנציגתה בתחרות. לטביה היא המדינה הראשונה שהגיעה למקום השלישי באירוויזיון למקהלות והמדינה הראשונה שאירחה את האירוויזיון למקהלות.

## היסטוריה
איגוד השידור אירופי הודיע ב-8 באוגוסט 2016 שהם הולכים ליצור תחרות חדשה שתהיה מיועדת למקהלות. קיום התחרות אושר באופן רשמי ב-30 בנובמבר 2016, כאשר לטביה נבחרה לארח את התחרות שהייתה אמורה להתקיים ב-22 ביולי 2017. ב-14 בפברואר 2017 נקבע שהתחרות תתקיים בארנה ריגה.
בתחרות לטביה הגיעה למקום השלישי.

## הלהקות והשירים שייצגו את לטביה באירוויזיון למקהלות

## השדרנים מטעם לטביה

## ראו גם
* האירוויזיון למקהלות

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אירוויזיון למקהלות
בלגיה באירוויזיון למקהלות

**[[בלגיה]] נטלה חלק ב[[האירוויזיון למקהלות|אירוויזיון למקהלות]]** פעם אחת החל מתחילת התחרות ב-2017, כאשר שלחה את מקהלת "הפסטורו" כנציגתה בתחרות.

## היסטוריה
ב-27 בפברואר 2017 הודיעה בלגיה כי הם יערכו להופעת הבכורה שלהם בתחרות של 2017.
בלגיה החליטה לתת לציבור לבחור את נציגיהם לתחרות.

## הלהקות והשירים שייצגו את בלגיה באירוויזיון למקהלות

## השדרנים מטעם בלגיה

## ראו גם
* האירוויזיון למקהלות

## קישורים חיצוניים
* 

קטגוריה:אירוויזיון למקהלות
דנמרק באירוויזיון למקהלות

**[[דנמרק]] נטלה חלק ב[[האירוויזיון למקהלות|אירוויזיון למקהלות]]** פעמיים החל מתחילת התחרות ב-2017, כאשר שלחה את "המקהלה האקדמית של אורהוס" כנציגתה בתחרות.

## היסטוריה
ב-27 בפברואר 2017 הודיעה דנמרק כי הם יערכו להופעת הבכורה שלהם בתחרות של 2017.

## המקהלות והשירים שייצגו את דנמרק באירוויזיון למקהלות

## השדרנים מטעם דנמרק

## ראו גם
* האירוויזיון למקהלות
* דנמרק באירוויזיון
* דנמרק באירוויזיון הילדים

## קישורים חיצוניים
* 

קטגוריה:אירוויזיון למקהלות
משודרג (סרט)

**משודרג** (באנגלית: **Upgrade**) הוא סרט פעולה מדע בדיוני אמריקאי-אוסטרלי משנת 2018 שכתב וביים ליי ווינל. בסרט מככבים לוגאן מרשל גרין, בטי גבריאל והאריסון גילברטסון. עלילת הסרט מתארת אדם אשר בגופו מושתל שבב אלקטרוני המאפשר לו לשלוט בגופו לאחר שהפך למשותק בעקבות שוד אלים. ג'ייסון בלאם הפיק את הסרט באמצעות חברת ההפקות שלו בלאמהאוס הפקות.

לאחר הקרנת בכורה שנערכה ב-10 במרץ 2018 בפסטיבל הסרטים South by Southwest, הסרט עלה לאקרנים בארצות הברית ב-1 ביוני 2018 בהפצת OTL Releasing ו-Blumhouse Tilt. ב-14 ביוני 2018 הסרט עלה לאקרנים באוסטרליה. הסרט קיבל ביקורות חיוביות מצד המבקרים, אשר כינו אותו הכלאה בין "סטיב אוסטין, האיש השווה מיליונים" לבין "משאלת מוות", ושיבחו את ההומור השחור שבו ואת קטעי הפעולה.

## קישורים חיצוניים
* 

## הערות שוליים

קטגוריה:נכות באמנות
קטגוריה:סרטי 2018
קטגוריה:סרטי אימה מ-2018
קטגוריה:סרטי בלאמהאוס הפקות
קטגוריה:סרטי מדע בדיוני
קטגוריה:סרטי מתח
קטגוריה:סרטי מותחן אימה אמריקאיים
קטגוריה:סרטי סייברפאנק
קטגוריה:סרטי פעולה
קטגוריה:סרטי רובוטים
קטגוריה:סרטים אוסטרליים
קטגוריה:סרטים אמריקאיים
קטגוריה:סרטים באנגלית
קטגוריה:סרטים דיסטופיים
קטגוריה:סרטים על נקמה
קטגוריה:סרטי מדע בדיוני מ-2018
פלישה (סרט, 2020)

**"פלישה"** (ברוסית: **Вторжение**) הוא סרט מדע בדיוני רוסי בבימויו של פיודור בונדרצ'וק. בכיכובם של אלכסנדר פטרוב, אירינה סטרשנבאום, רינאל מוחמטוב ואולג מנשיקוב. צילומי הסרט החלו ב-25 ביולי 2018 במחוז מוסקבה. הקרנת הבכורה נערכה ב-1 בינואר 2020 והוא מהווה להמשכו של הסרט "משיכה".

הסרט נתמך על ידי קרן הקולנוע הרוסי וערוץ הטלוויזיה הממשלתי "רוסיה-1", שתקצבו את הסרט בסכום של 400 מיליון רובל, 245 מיליון רובלים נוספים הגיעו ממשקיעים פרטיים, שמביאים את תקציב הסרט לסכום של 645 מיליון רובלים. הסרט הכניס סכום של 993 מיליון רובל וצפו בו למעלה משלושה מיליון וחצי איש.

## תקציר העלילה
שלוש שנים חלפו מאז נפילתה של ספינת החוצנים. האסון שינה לנצח את חייה של הנערה מצ'רטאנובו ושינה לעד את התפיסה של האנושות לגבי היקום. נראה שזהו האתגר הגדול ביותר עבור כל אחד מבני האדם. אבל המין האנושי עדיין אינו יודע כי בקרוב מאוד הוא ייאלץ להתמודד מול מפגש חדש.
## שחקנים ודמויות

## הפקה
תהליך ההכנות ושלבי קדם ההפקה נמשכו שנה וחצי. הצילומים נערכו בחשאי. האירועים לעומת הסרט הראשון לא יתרחשו בשכונת צ'רטנובו שבמוסקבה אלא בפרברי העיר מוסקבה ובכפרי הסביבה. בצילומים משתתפים גם רכבי סדאן מדגם אאורוס סנאט (הרכב, אשר נוצר במסגרת פרויקט "השיירה", עבור נשיא רוסיה).

במאי 2019 שוחרר הקדימון הראשון לסרט שחשף כי הסרט ייקרא "פלישה" וייצא לאקרנים ב-1 בינואר 2020.
## קישורים חיצוניים
* 
* 

## הערות שוליים

קטגוריה:סרטי המשך רוסיים
קטגוריה:סרטי 2020
קטגוריה:סרטי פיודור בונדרצ'וק
קטגוריה:סרטים ברוסית
קטגוריה:סרטי IMAX
קטגוריה:סרטי VGTRK
קטגוריה:סרטי פלישות חוצנים
קטגוריה:סרטי מדע בדיוני מ-2020
יאגה: אימת היער האפל

**יאגה: אימת היער האפל** (ברוסית: **Яга. Кошмар темного леса**) הוא סרט אימה רוסי משנת 2020 בבימויו של סביאטוסלב פודגאייבסקי.

## תקציר עלילת הסרט
משפחה צעירה מגיעה לדירתה החדשה בפרברי העיר ושוכרת את שירותיה של אומנת צעירה לבתם הקטנה. הבן הצעיר של המשפחה, יגור, מספר על התנהגותה המפחידה של האישה, אך ההורים אינם מאמינים לו. מה שהמצלמות שאב המשפחה מציב ברחבי הבית אינן מראות התרחשויות מוזרות. יום אחד יגור חוזר הביתה ולא רואה כל סימן לא לאומנת ולא לאחותו הצעירה. ההורים מצויים בתוך טראנס מוזר ואינם זוכרים שאפילו הייתה להם בת. יגור מחליט יחד עם חבריו לצאת לחיפושים ועד מהרה מגלה שהאומנת לא הייתה אלא שד סלאבי עתיק, הידוע באגדות עממיות בשם "יאגה".

## צוות השחקנים
* מריאנה ספיבאק
* אלכסיי רוזין
* סבטלנה אוסטינובה
* איגור חריפונוב
* אולג צ'וגונוב
## הפקה
צילומי הסרט החלו בקיץ 2018 במחוז מוסקבה והושלמו ב-31 באוגוסט 2018.
## קישורים חיצוניים

* יאגה: אימת היער האפל באתר kinobusiness.com

## הערות שוליים

קטגוריה:סרטי 2020
קטגוריה:סרטי אימה מ-2020
קטגוריה:סרטי אימה על-טבעיים משנות ה-2020
קטגוריה:סרטי אימה על-טבעיים רוסיים
קטגוריה:סרטי אימה רוסיים
קטגוריה:סרטי מותחן פסיכולוגיים
קטגוריה:סרטי סביאטוסלב פודגאייבסקי
קטגוריה:סרטים ברוסית
קטגוריה:סרטים על תינוקות
קטגוריה:סרטים על ילדים
פונקציית L

[ממוזער|תצוגה גרפית של  [פונקציית זטא של רימן המהווה ארכיטיפ של כל פונקציות ה-L.]]

בתורת המספרים ובתחומים אחרים במתמטיקה, **פונקציית L** הוא שם לכמה פונקציות מרוכבות  החולקות מספר תכונות משותפות עם הדוגמה הראשונה והחשובה ביותר לפונקציה כזו - פונקציית זטא של רימן. המושג אינו מוגדר באופן מדויק אך בדרך כלל מוסכם למדי.
## הגדרות
המושג פונקציית L מתייחס בדרך כלל לפונקציות מרוכבות המקיימות את ארבע התכונות הבאות:
# מרומורפיות בכל המישור המרוכב.
# יש להן פיתוח לטור דיריכלה, בצורה \ L(s)=\sum_{n=1}^{\infty}\frac{a_n}{n^s}, המתכנס כאשר החלק הממשי של s גדול מספיק.
# יש להן פיתוח למכפלת אוילר, מהצורה \ L(s)=\prod_{p}L_p(s), כאשר המכפלה היא על-פני המספרים הראשוניים, ו - L_p(s) הן פונקציות רציונליות ב -p^s.
# הן מקיימות משוואה פונקציונלית, את \ L(1-s) עם \ L(s) הדומות לזאת שמקיימת בפונקציית זטא של רימן.
תכונות 2,3 קשיחות, וכל הדוגמאות לפונקציות L מקימות אותן. תכונה 1 רכה יותר, וישנן דוגמאות לפונקציות הנקראות פונקציות L אך לא ידוע אם הן מקימות תכונה זו, אם זאת במקרים אלה משערים שהתכונה אכן מתקיימת. תכונה 4 לא מנוסחת היטב, ובהקשרים שונים מנסחים אותה באופן שונה. גם היא במקרים רבים השערה בלבד.

## דוגמאות
בין הסוגים החשובים ביותר של פונקציות L אפשר למצוא את פונקציות L של דיריכלה, פונקציות זטא של דדקינד, פונקציות L של ארטין, פונקציות L של תבניות מודולריות, פונקציות L של עקומים אליפטיים  ורבות אחרות.

## פונקציות L ופונקציות זטא
אם המקדמים a_n של הפיתוח של פונקציית L לטור הדיריכלה חיוביים, אז נהוג לקרא לפונקציית L, פונקציית זטא. אולם המושג פונקציית זטא גמיש יותר ומכיל לעיתים גם פונקציות שלא מקימות את התכונות 1-4 למעלה.

## שימושים
### התפלגות ראשוניים
נוסחת המכפלה של אוילר (תכונה 3 למעלה) יוצרת קשר בין פונקציית L (כפונקציה מרוכבת אחת) ובין שאלות הקשורות למספרים ראשוניים. באופן מפורש יותר, אם לוקחים לוגריתם לשני צדדי הנוסחה ומציבים ערכים שונים של s מקבלים שוויון הקושר בין ערכי פונקציית L לבין סכומים של ביטויים מתאימים על כל הראשוניים. באופן פרקטי, בדרך כלל עדיף להחליף את הלוגריתם בנגזרת הלוגוריתמית מכיוון שהיא שומרת על המרומורפיות של הפונקציה. יתר התכונות של פונקציית L מספקות מידע רב על אגף שמאל של שוויון זה. לאפסים של פונקציית L יש תפקיד מיוחד מכיוון שהם הקטבים של הנגזרת הלוגוריתמית של פונקציית L (ונקודות הסתעפות של הלוגריתם שלה)

השערת רימן המוכללת נוגעת למידע על אפסים של פונקציות L רבות.

הטבלה הבאה מסכמת מספר דוגמאות לקשר בין פונקציות L למספרים ראשוניים.

### השוואה בין אובייקטים
פונקציות L משמשות להשוואה בין אובייקטים מתחומים שונים במתמטיקה. לעיתים לשני אובייקטים כאלה מתאימה אותה פונקציית L. דבר זה מצביע על קשר ביניהם ויכול לשמש להעברת מידע בין תחומים שונים במתמטיקה. דוגמה קלאסית לתופעה זו היא השערת טניאמה-שימורה (כיום משפט המודולריות) שמראה את הקשר בין פונקציות L של עקומים אליפטיים ופונקציות L של תבניות מודולריות. המשפט קובע כי לכל עקום אליפטי ישנה תבנית מודולרית בעלת פונקציית L אשר זהות זו לזו. משפט זה היווה חלק מרכזי בהוכחת המשפט האחרון של פרמה.

משפט טניאמה-שימורה מהווה מקרה פרטי של סדרה מרחיקת לכת של השערות הקרויה תוכנית לנגלנדס. גם בתוכנית זו לפונקציות L יש תפקיד מרכזי בהתאמה בין האובייקטים השונים.

## לקריאה נוספת

* Mathematical Society of Japan's Encyclopedic Dictionary of Mathematics (pp 1372-1392), MIT Press, 1977.


## קישורים חיצוניים
* 
* 
* 
## הערות שוליים

קטגוריה:תורת המספרים האנליטית

קטגוריה:תורת המספרים
ססר איירה

**ססר איירה** (בספרדית: **César Aira**, נולד ב-23 בפברואר 1949) הוא סופר ארגנטינאי, מחברם של למעלה ממאה ספרים אותם הוא מכנה  או .

## חייו ויצירתו
נולד וגדל בעיירה קורונל פרינגלס שבפרובינציית בואנוס איירס. ב-1967 עבר לעיר בואנוס איירס כדי ללמוד ספרות, ושם הכיר את אלחנדרה פיסארניק ואוסוולדו למבורגיני. עבד למחייתו כמתרגם מאנגלית וצרפתית. ספריו הראשונים, שהחלו להתפרסם בשנות השמונים, היו בפורמט המקובל של למעלה ממאתיים עמודים; אולם החל משנות התשעים הוא מפרסם כמעט כל שנה בין 2 ל-5 רומנים קצרים בני כמאה עמודים ואף פחות.

במהלך שנות התשעים הוכר בארגנטינה כסופר חשוב ומשפיע. בשנות האלפיים החל להיות מתורגם בתכיפות לשפות רבות ולזכות בהכרה בין לאומית. ב-2015 היה בין המועמדים הסופיים לפרס מאן בוקר הבינלאומי ושמו מוזכר תדיר כמועמד לזכייה בפרס נובל. לעומת זאת, בישראל התקבלותו פחות נלהבת.

## ספריו שיצאו לאור בעברית
* **כך הפכתי לנזירה**, תרגום: אורית קרוגלנסקי, הוצאת כתר, 2009
* **השיש**, תרגום: רינת שניידוור, הוצאת תשע נשמות, 2018
* **וראמו**, תרגום: רינת שניידוור, הוצאת תשע נשמות, 2018
* **פרשייה בחייו של צייר נודד**, תרגום: אדם בלומנטל, הוצאת תשע נשמות, 2022

## קישורים חיצוניים

* 


* Literature is the queen of the arts. A stage interview with César Aira, Louisiana Channel, 2012, (ראיון מצולם)
* The Literary Alchemy of César Aira, Marcelo Ballvé, The Quarterly Conversation
* Unmanageable Realities: On César Aira, Marcela Valdes, The Nation, 10 באפריל 2012
* César Aira’s Infinite Footnote to Borges, Alena Graedon, הניו יורקר, 27 בינואר 2017
* The Essential Gratuitousness of César Aira, David Kurnick, Public Books, 11 בינואר 2014

* 
* ססר איירה באתר הוצאת תשע נשמות
* הכלב - ססר איירה, תרגום: אדם בלומנטל, פרויקט הסיפור הקצר

## הערות שוליים

קטגוריה:סופרים ארגנטינאים
קטגוריה:ארגנטינאים שנולדו ב-1949
עונת 2017/2018 בסרייה א'

**עונת 2017/2018 בסרייה א**' הייתה העונה ה-116 של התחרות שאורגנה על ידי הסרייה א'.
## מהלך העונה
המשחקים החלו ב-19 באוגוסט 2017 והסתיימו ב-20 במאי 2018.

בליגה השתתפו 20 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו. בעונה זו הומשך השימוש בטכנולוגיית ה-VAR (הווידאו) ככלי עזר לשופט, לאחר שהוכנס לראשונה בעונה החולפת. אחוז טעויות השיפוט עמד בעונה זו על 0.89 בלבד, לעומת 5.78 אם ה-VAR אינו היה בשימוש.

ספאל, הלאס ורונה ובנוונטו היו הקבוצות שעלו מהליגה השנייה.

יובנטוס זכתה באליפות הליגה בפעם השביעית ברציפות ובפעם ה-34 בתולדות המועדון.

בסיום העונה, בין התאריכים ה-12 בינואר ל-19 בינואר 2019 מתוכנן משחק של הסופר קאפ האיטלקי בין יובנטוס לבין מילאן.

בסיום העונה לסרייה ב' ירדו בנוונטו, הלאס ורונה וקרוטונה. במקום הקבוצות שירדו, לסרייה א' העפילו אמפולי, פארמה ופרוזינונה.

שחקנה הארגנטינאי של אינטר, מאורו איקרדי ושחקנה האיטלקי של לאציו, צ'ירו אימובילה חלקו את תואר מלך השערים, כך שלכל אחד מהם היו 29 שערים.

## טבלת הליגה

## סטטיסטיקות

## קישורים חיצוניים

* נתונים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

## הערות שוליים

איטליה
איטליה
קטגוריה:עונות בסרייה א'
קטגוריה:2018 באיטליה
אליסה אדוורדס

**ג'סטין דווין לי ג'ונסון** (באנגלית: **Justin Dwayne Lee Johnson**; נולד ב-16 בינואר 1980), הידוע בשם הבמה **אליסה אדוורדס** (**Alyssa Edwards**), הוא מלכת דראג וכוריאוגרף אמריקאי.

זכה להכרה לאחר השתתפותו בעונה החמישית של "המרוץ לדראג של רו פול" (בו דורג במקום השישי) ובעונה השנייה של "המירוץ לדראג: אולסטארס" (בו דורג במקום החמישי). התוכנית הדוקומנטרית "Dancing Queen", שעלתה לנטפליקס באוקטובר 2018, התמקדה בדמותו.

## קריירה
את שם הדראג שלו לקח ג'ונסון מאליסה מילאנו ומאם הדראג שלו לייקן אדוורדס. אליסה היא חלק ממשפחת הדראג "האוס אוף אדוורדס" ומהווה בעצמה אם דראג למשתתפות אחרות ב"המרוץ לדראג של רו פול", בהן שאנג'לה, לגנג'ה אסטרנג'ה, ג'יה גאן ופלסטיק טיארה, ממלכות הדראג המפורסמות בעולם.

ב-2010, זכתה אליסה אדוורדס בתואר "מיס גיי אמריקה" אך הוא נלקח ממנה בשל קונפליקטים עסקיים עם הארגון שמעניק את הפרס.

בנובמבר 2012, ערוץ לוגו הכריז שאדוורדס היא אחת מהמשתתפות בעונה החמישית של תוכנית המציאות "המרוץ לדראג של רו פול". משתתפת נוספת בעונה זו הייתה קוקו מנטריז, אשר קיבלה את התואר "מיס גיי אמריקה" לאחר שזה נלקח מאדוורדס. היא ניצחה באתגר אחד, הודחה לבסוף בפרק 9, וסיימה במקום השישי כאחת מחביבות הקהל הבולטות של העונה.

אליסה אדוורדס ידועה גם בסדרת הרשת "הסוד של אליסה" (באנגלית: "Alyssa's Secret") שבה היא מדברת על נושאים שונים ומזמינה אורחים שונים, בהם מלכות דראג, אמנים ועוד.

ב-2016 פורסם כי אדוורדס היא אחת מעשר המתמודדות בעונה השנייה של "המרוץ לדראג: אולסטארס". היא ניצחה את אתגר מחזמר הנשים המפורסמות בהיסטוריה ("Herstory of the world") כאשר גילמה את אנני אוקלי. היא הודחה בפרק הבא, אך חזרה לתחרות יחד עם טטיאנה פרק לאחר מכן לאחר שניצחה יחד באתגר סטנד-אפ זוגי עם אלסקה. אדוורדס הודחה סופית שני פרקים לאחר חזרתה וסיימה במקום החמישי.

אליסה אדוורדס השתתפה בסרטים "הוריקן ביאנקה 1" ו"הוריקן ביאנקה 2: מרוסיה בשנאה" בכיכובה של מנצחת העונה השישית של "המרוץ לדראג של רו פול", ביאנקה דל ריו.

ג'ונסון מפעיל בטקסס מועדון ריקוד שהוא המרכז של הסדרה הדוקומנטרית "Dancing Queen" שמופקת בין היתר על ידי רופול ועלתה ב-5 באוקטובר 2018 לנטפליקס.

## קישורים חיצוניים

* 

## הערות שוליים

קטגוריה:מתמודדי המרוץ לדראג של רו פול
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1980
ישראל באירוויזיון 1986

**[[ישראל באירוויזיון|ישראל]] השתתפה ב[[אירוויזיון 1986]]** עם השיר "יבוא יום" בביצוע של שרי צוריאל ומוטי גלעדי בעיר ברגן שבנורווגיה.

## לפני האירוויזיון
### קדם אירוויזיון 1986
קדם-אירוויזיון 1986 הייתה התחרות לבחירת השיר שייצג את ישראל באירוויזיון 1986, שנערך באותה שנה בברגן, נורווגיה. התחרות התקיימה ב-16 במרץ 1986 בתיאטרון ירושלים, בהנחיית רבקה מיכאלי ודניאל פאר.

בתחרות השתתפו 12 שירים, ומתוכם נבחר השיר "יבוא יום" לייצג את ישראל באירוויזיון. השיר בוצע על ידי הצמד מוטי גלעדי ושרי צוריאל, אשר גברו על שירים שזכו מאוחר יותר להצלחה רבה יותר, ובהם "שביל הבריחה" של ריטה ו"הלוואי" של בעז שרעבי שהגיע למקום האחרון.

בעיתון מעריב פורסם כי ריטה תשיר בקדם את השיר "העיר הגדולה", אך היא שרה את השיר "שביל הבריחה". במהלך הופעתה של ריטה היא הפשילה מעט את הג'קט הצהוב שלבשה וחשפה את כתפה, צעד שנתפס כנועז, מה שעורר הדים רבים לאחר התחרות.

#### השירים המשתתפים

#### החלק האומנותי
במסגרת החלק האומנותי הופיעה להקת המחול הייצוגית "שלום 86' תל אביב" עם קטעים מתוך המחזמר "כנר על הגג".

בהמשך עלו על הבמה הלהקות הצבאיות עם מחרוזת של הלהיטים העכשוויים שלהן באותה התקופה. את המחרוזת הרכיבו במיוחד לצורך התחרות המוזיקאי אלדד שרים והכוריאוגרף והבמאי צדי צרפתי.

#### שלב הניקוד
ניקוד השירים התבצע על ידי 7 נקודות שיפוט אזוריות המפוזרות ברחבי הארץ.

כל נקודת שיפוט חילקה לשירים נקודות על-פי המדרג הבא: 1, 2, 3, 4, 5, 6, 7, 8, 10 ו-12 נקודות.

##### מגישי הניקוד
*ירושלים - מנחם פרי
*תל אביב - דני לוונשטיין
*חיפה - אמנון פאר
*הרצליה - גבי ינון
*אילת - אביבה מץ
*אור עקיבא - בני עורי
*רמת הגולן - יעקב בלצנבוים

## באירוויזיון
מוטי גלעדי ושרי צוריאל היו ה-11 בסדר ההופעה בתחרות, לאחר שווייץ ולפני אירלנד. בתום ההצבעה השיר קיבל 7 נקודות, והגיע למקום ה-19 מתוך 20 מדינות משתתפות. זה היה ההישג הגרוע ביותר של שיר שישראל שלחה לתחרות עד לאותה עת.

### נקודות שהוענקו לישראל

### נקודות שישראל העניקה

## ראו גם
* ישראל באירוויזיון
* קדם-אירוויזיון
* אירוויזיון 1986

## קישורים חיצוניים
* קדם אירוויזיון, באתר הפסטיבלים
* 
* 
* 
* Israel 1986, באתר esc history
* 
* 

## הערות שוליים

קטגוריה:ישראל באירוויזיון
קטגוריה:1986 בישראל
קטגוריה:מדינות באירוויזיון 1986